|  |  |
| --- | --- |
| Inciemā | 2018. gada 15. septembrī |

**LATVIJAS PAUERLIFTINGA FEDERĀCIJAS**

**SPORTISTU LICENCĒŠANAS NOLIKUMS Nr. 01/18**

(Apstiprināts LPF valdes sēdē 2018. gada 15. septembrī, ar izmaiņām no 14.09.2019.)

1. **Vispārīgie noteikumi:**
   1. Šis nolikums nosaka kārtību, kādā tiek reģistrēti Latvijas Pauerliftinga federācijas (turpmāk - LPF) sportisti un veikta to licencēšana.
   2. LPF sportistu licencēšanas mērķis ir sakārtot sportistu piederību, veikt to personu uzskaiti, kuras nodarbojas ar spēka trīscīņas sporta veidu, veikt ar to saistīto stratēģisko plānošanu un atvieglot sportistu pieteikšanos  LPF rīkotajās sacensībās.
   3. LPF izsniegtā licence ir apliecinājums sportistu tiesībām piedalīties valstī rīkotajās spēka trīscīņas un svaru stieņa spiešanā guļus sacensībās, tikt iekļautiem Latvijas Nacionālās izlases sastāvā startiem Eiropas un Pasaules līmeņa sacensībās, ja izpildīti LPF noteiktie dalības kritēriji, kā arī saņemt LPF finansiālu un cita veida atbalstu.
   4. Saņemot licenci, tās lietotājs piekrīt sportistu licencēšanas nolikumam, kā arī tam, ka šajā nolikumā var tikt veiktas izmaiņas.
   5. LPF licences tiek reģistrētas LPF licenču uzskaites reģistrā LPF oficiālajā interneta mājas lapā: <http://www.powerliftings.lv>. Licencē tiek norādīts licences reģistrācijas numurs, sportista vārds, uzvārds, dzimšanas gads,  LPF biedra kluba nosaukums, kuru pārstāv sportists vai LPF reģistrā nereģistrēto biedru kluba nosaukums, izsniegšanas datums.
2. **Sportistu licencēšana:**
   1. Sportistu licencēšanai var pieteikt LPF juridiskie biedri vai LPF reģistrā nereģistrētie biedri un individuālās personas (sportisti) aizpildot licences pieteikumu (Pielikums Nr.1), kas pieejama LPF oficiālajā interneta mājas lapā: <http://www.powerliftings.lv>, un nosūtot aizpildītu licencēšanas anketu uz LPF elektroniskā pasta adresi [lpf@sp.lv](mailto:lpf@sp.lv) vai arī aizpildot elektronisko pieteikšanās formu LPF oficiālajā interneta mājas lapā: <http://www.powerliftings.lv>.
   2. Vienam sportistam var būt tikai viena LPF izsniegta licence ar reģistrācijas numuru.
   3. Licences derīguma termiņš ir viens kalendārais gads (xxxx. gada 1. janvāris vai no izdošanas datuma  līdz xxxx. gada 31. decembris).
3. **Licences izsniegšanas kārtība:**
   1. Lēmumu par licences izsniegšanu vai motivētu atteikumu izsniegt licenci pieņem LPF Informācijas un statistikas komitejas vadītājs.
   2. Licence tiek izsniegta, pamatojoties uz LPF biedra pieteikumu, un, ja LPF bankas kontā ir iemaksāta šī nolikuma 3.4. punktā minētā gada maksa par licenci. LPF biedrs uzņemas pilnu atbildību par to, ka persona, kurai LPF biedrs pieprasa izsniegt licenci, ir aktīvs sportists, kurš apņemas ievērot sportista ētikas normas, Pasaules Antidopinga kodeksa noteikumus un LPF pieņemtos noteikumus, nolikumus un lēmumus, kā arī ir tiesīgs licenci saņemt. Lēmums par licences izsniegšanu vai atteikumu izsniegt licenci tiek pieņemts 10 (desmit) darba dienu laikā no licencēšanas pieteikuma iesniegšanas dienas. ~~un tiek paziņots licences pieprasītājam.~~ Par licences izsniegšanu tiek uzskatīts sportista iekļaušana publiskajā LPF licenču uzskaites reģistrā.
   3. Atteikumu izsniegt licenci licences pieprasītājs var pārsūdzēt LPF valdei 10 (desmit) dienu laikā no tā paziņošanas licences pieprasītājam. Valdes lēmums ir galīgs un nav tālāk pārsūdzams.
   4. Licences gada maksa LPF juridiskā biedra sportistam ir **EUR 5,00** (pieci eiro 00 centi) apmērā, LPF reģistrā nereģistrēto biedru sportistam un individuālām personām (sportistiem) ir **EUR 15,00** (piecpadsmit eiro 00 centi) apmērā.
   5. Maksa par licences saņemšanu ir jāsamaksā LPF bankas norēķinu kontā līdz pieteikuma iesniegšanai LPF. ~~5 (piecu) darba dienu laikā pēc LPF paziņojuma par licences identifikācijas numura piešķiršanu~~.

**3.5.1.** Maksa par licenci ir veicama bezskaidras naudas veidā uz LPF bankas norēķinu kontu:

Latvijas Pauerliftinga federācija

Juridiskā un faktiskā adrese: Raiņa iela 3, Valmiera, LV- 4201  
Kontakti: tālrunis 26536984, e-pasts: [lpf@sp.lv](mailto:lpf@sp.lv)  
Reģ. Nr. 40008022129, Konts LV58UNLA 0008000700508  
A/S SEB banka, kods UNLALV2X

* 1. Veicot maksājumu par licenci uz LPF bankas norēķinu kontu, maksājuma uzdevumā jānorāda licencējamā sportista vārds, uzvārds, dzimšanas dati, LPF juridiskā biedra nosaukums vai LPF reģistrā nereģistrētā biedra nosaukums.
  2. Ja maksa par licenci nav veikta līdz pieteikuma iesniegšanas termiņam katrās konkrētajās sacensībās, kas publicēts sacensību nolikumā, sportists pie dalības sacensībās netiek pielaists. Šī punkta izpildi kontrolē ~~LPF valdes priekšsēdētājs un~~ konkrēto sacensību direktors un galvenais sekretārs tiesnesis.
  3. Ja licence tiek anulēta, tad licences atjaunošana maksā LPF juridiskā biedra sportistam attiecīgi **EUR 20,00** (divdesmit eiro 00 centi) apmērā, LPF reģistrā nereģistrēto biedru sportistam un individuālām personām (sportistiem) **EUR 60,00** (sešdesmit eiro 00 centi) apmērā.
  4. Licence tiek izsniegta elektroniskā formā saskaņā ar p.1.5.

1. **Licences anulēšana:**
   1. Licence tiek anulēta šādos gadījumos:
      * 1. Ja LPF juridiskais biedrs, kurš ir pieprasījis attiecīgo licenci, nepilda savus LPF statūtos noteiktos pienākumus, LPF nolikumus, noteikumus un lēmumus;
        2. Ja licences saņēmējs pārkāpj saistības ar LPF vai organizāciju/organizācijām, kuru/kuras sportists pārstāv, pārkāpj sportista ētikas un uzvedības normas vai Pasaules Antidopinga kodeksa noteikumus;
        3. Ja to lūdz organizācija, kura ir pieprasījusi licenci;
        4. Ja to lūdz sportists, kuram licence izsniegta;
        5. Ja licences saņēmējs pārkāpj šajā nolikumā noteikto;
        6. Ja sportists pārkāpj vai neievēro sacensību nolikumā norādītos noteikumus, sacensību galvenā tiesneša rīkojumus vai rupji pārkāpj sportista ētikas un uzvedības normas.
   2. Licence tiek anulēta saskaņā ar LPF valdes sēdes lēmumu. Šis lēmums ir galīgs un nav pārsūdzams.
   3. Jautājumu par atkārtotu licences izsniegšanu personai, kurai licence tiek anulēta, lemj LPF valde.
   4. Licences anulēšana neatņem LPF tiesības prasīt radušos zaudējumu un iespējamo zaudējumu atlīdzību no organizācijas vai sportista par viņa nodarīto kaitējumu LPF vai trešajām personām.

**5.Citi noteikumi:**

**5.1.** Ja sportists pārstāv 2 (divas) organizācijas (sporta klubu un pašvaldību vai pašvaldības organizāciju), LSVS un visās LPF rīkotajās sacensībās, kurās piedalās sportista pārstāvētā pašvaldība, sportists pārstāv pašvaldību, un sportista iegūtie sacensību punkti komandu ieskaitē tiek pieskaitīti pašvaldībai. Izņēmums ir gadījumā, ja sportista pārstāvamā pašvaldība nepiedalās attiecīgajās LPF rīkotajās sacensībās, kā arī gadījumā, ja abas organizācijas (sporta klubs un pašvaldība) ir savstarpēji vienojušās, ka attiecīgajās LPF rīkotajās sacensībās sportists pārstāv sporta klubu.

**5.2.** Ja sportists ir pārkāpis šajā nolikumā noteiktās prasības, visas atlikušās sezonas laikā sportists LPF rīkotajās sacensībās piedalās bez pārstāvniecības, t.i., individuāli.

**5.3.** Par šajā nolikumā noteikto prasību neievērošanu LPF valde ir tiesīga izteikt LPF juridiskajam biedram brīdinājumu.

**5.4.** Ja LPF juridiskais biedrs atkārtoti pārkāpj šajā nolikumā noteikto, LPF valdei ir tiesības izslēgt LPF juridisko biedru no LPF.

**5.5.** Šis Nolikums stājas spēkā tā pieņemšanas dienā un tiek publicēti LPF oficiālajā interneta mājas lapā: <http://www.powerliftings.lv>.

\_\_\_\_\_\_\_\_\_\_\_\_\_\_\_\_\_

**Andrejs Rožlapa**

LPF valdes priekšsēdētājs

Pielikums Nr.1

2018.gada 15.septembra LPF nolikumam Nr.1/18

**Latvijas Pauerliftinga federācijas**

**valdes priekšsēdētājam**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(organizācijas nosaukums/vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(reģistrācijas Nr./dzimšanas dati )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskā adrese/deklarēta dzīvesvieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (telefona Nr., e-pasta adrese)

**LICENCES PIETEIKUMS**

**Lūdzu piešķirt Latvijas Pauerliftinga federācijas licenci 20\_\_\_.gadam, šādam/iem sportistam/iem:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vārds, uzvārds, dzimšanas dati, kluba/komandas nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(gads, datums, mēnesis**)** (vārds, uzvārds, paraksts)